Eerste burger vas vir dronkbestuur | Maroela Media
Eerste burger vas vir dronkbestuur
Mahole Simon Mofokeng
Mahole Simon Mofokeng, die burgemeester van Sedibeng, is in hegtenis geneem nadat hy glo teen 'n ander motor gebots het terwyl hy na bewering onder die invloed van alkohol bestuur het.
The Star berig dat Mofokeng 'n hotel in Vanderbijlpark verlaat het toe die voorval plaasgevind het. Volgens die berig het Mofokeng Dinsdagaand agter tralies deurgebring. Brig. Neville Malila, woordvoerder van die polisie, het bevestig dat Mofokeng 'n bloedtoets by 'n hospitaal ondergaan het. "Hy is Woensdagoggend op borgtog van R1 000 vrygelaat. Hy is van die polisiekantoor vrygelaat en het nie in die hof verskyn nie." Die saak is tot 5 September uitgestel.
In Februarie vanjaar het Mofokeng glo in 'n kroeg geval en moes hy deur omstanders opgehelp word. Dan Manoeli, Mofokeng se woordvoerder, het destyds gesê dat hulle vermoed dat Mofokeng se drankie gedokter was.